พบคลัสเตอร์ใหม่ในหลายจังหวัด ส่วนกรุงเทพฯ ปรับแผนเชิงรุก
พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. เปิดเผยว่า กรมควบคุมโรค สรุปรายงานคลัสเตอร์ใหม่ ที่จังหวัดชลบุรี ตลาดสดรัตนากรอำเภอศรีราชา 29 ราย จังหวัดปทุมธานี บริษัทผลิตอุปกรณ์แก๊ส ลำลูกกา 13 ราย สุราษฎร์ธานี โรงพยาบาลเอกชน 7 ราย นครศรีธรรมราช ร้านอาหาร 12 ราย ส่วนคลัสเตอร์โรงเรียนมัรกัส มีผู้ติดเชื้อเพิ่มขึ้นเป็น 1,047 ราย แล้ว และมีการแพร่กระจายไปใน 12 จังหวัดภาคใต้ จังหวัดกาญจนบุรี ตลาดสายหยุด 7 ราย ปราจีนบุรี บริษัทอุปกรณ์อิเล็กทรอนิกส์ 22 ราย จังหวัดตาก บริษัทชิปปิ้ง 7 รายนอกจากนี้ ยังมีรายงานการจัดงานสังสรรค์ งานวันเกิด การรวมกลุ่มกันเป็นร้อยคน จึงอยากเน้นย้ำให้ทุกคนระมัดระวังในการเดินทางไปในพื้นที่ต่างๆ หรือแม้อยู่ในครอบครัวสำหรับแผนปฏิบัติการป้องกันและแก้ไขปัญหาโควิด-19 เชิงรุกในพื้นที่กรุงเทพฯและปริมณฑล นพ.ณัฐพงษ์ วงศ์วิวัฒน์ รองอธิบดีกรมการแพทย์ เสนอสถานการณ์ล่าสุด ประชาชนต้องการเตียงสูงมาก ต้องรับผู้ป่วยเข้าโรงพยาบาลตัวเลขเป็นพันคน ซึ่งตลอด 1 สัปดาห์ที่ผ่านมามีการหารือให้ผู้ป่วยแยกกักตัวที่บ้าน หรือ home isolation และการแยกขยะในชุมชน หรือ community isolation รวมทั้งมีผู้ป่วยประดับสีเหลืองและสีแดงที่มีความต้องการเตียงอย่างเร่งด่วนเพิ่มมากขึ้น จึงจะขอสงวนเตียงให้ผู้ป่วยทั้งสองกลุ่มดังกล่าว เข้ารักษาตัวที่โรงพยาบาลก่อน ดังนั้นในระดับชุมชนจะมีทีมเคลื่อนที่เร็วแบบเบ็ดเสร็จ CCRT จำนวน 200 ทีม ซึ่งมีหลายหน่วยงานที่เกี่ยวข้อง ทั้งบุคลากรทางการแพทย์ ฝ่ายความมั่นคง บุคลากรเขต รวมทั้งผู้อำนวยการเขตทั้ง 50 เขต ของ กทม. พยายามค้นหาผู้ติดเชื้อในชุมชน โดยจะปรับวิธีการค้นหา เพื่อให้ประชาชนเข้าถึงการตรวจหาเชื้อได้มากขึ้น เมื่อพบการติดเชื้อจะให้การดูแลรักษาเบื้องต้น หากเป็นผู้ป่วยระดับสีเขียวจะให้แยกกักที่บ้าน หากมีการติดเชื้อเป็นกลุ่มก้อน จะให้อยู่ในสถานที่พักคอยในชุมชน หรือโรงพยาบาลสนามชุมชน หรือ community isolation โดยจะมีเจ้าหน้าที่ติดตามอาการของผู้ป่วยปลัดกระทรวงสาธารณสุข ได้หารือที่ประชุม ศปก.ศบค. นำ Rapid test ที่เป็นมาตรฐานยอมรับได้ มาใช้ในการตรวจประชาชน ซึ่งปกติทางการแพทย์จะใช้ในกรณีฉุกเฉินเท่านั้น แต่เนื่องจากขณะนี้มีการแพร่ระบาดในวงกว้างต้องการความรวดเร็วในการตรวจหาเชื้อเพื่อป้องกันการแพร่กระจาย โดยในช่วงบ่าย กระทรวงสาธารณสุข จะมีการหารือกันอีกครั้งว่า จะนำ rapid test มาใช้หรือไม่พญ.อภิสมัย กล่าวว่า ศบค. ขอความร่วมมือให้หน่วยฉีดวัคซีน ทั้งในกรุงเทพฯและปริมณฑล เร่งระดมฉีดให้กลุ่มผู้สูงอายุและผู้ป่วย 7 กลุ่มโรค ให้มากที่สุด ที่ผ่านมา กทม.ให้กับกลุ่มผู้สูงอายุ และผู้ป่วย 7 กลุ่มโรค ประมาณ 6,000 ราย แต่จะเร่งฉีดเพิ่มจำนวนให้มากขึ้น และรวดเร็วขึ้นในช่วงสัปดาห์นี้ อย่างอะไรก็ตาม แม้แต่ฉีดวัคซีนแล้ว ยังสามารถเป็นผู้ติดเชื้อได้และยังมีความเป็นไปได้ที่จะเสียชีวิตจากการติดเชื้อ แต่เป็นตัวเลขที่น้อยมาก จากข้อมูลของสหรัฐอเมริกา พบการเสียชีวิตแม้จะฉีดวัคซีนแล้ว คิดเป็นร้อยละ 0.0004ส่วนความคืบหน้าภูเก็ตแซนด์บ็อกซ์ ทางจังหวัดภูเก็ต ฝากประชาสัมพันธ์ว่า ชาวไทยที่ประสงค์จะเดินทางเข้าจังหวัดภูเก็ต ขอความร่วมมือให้ใช้มาตรฐานเดียวกันกับนักท่องเที่ยวที่เดินทางทางเครื่องบินมาจากต่างประเทศ คือจะต้องได้รับวัคซีนครบ 2 โดส เป็นเวลาอย่างน้อย 14 วัน ต้องมีผลยืนยันการตรวจโควิด โดยวิธี antigen test หรือ RT-PCR เท่านั้น จะต้องดาวน์โหลดแอปพลิเคชันหมอชนะ และตลอดเวลาที่อยู่ในจังหวัดภูเก็ต จะต้องอนุญาตให้ติดตามการเดินทางเคลื่อนไหวว่าไปที่ใดตลอดเวลา